മുഖ്യമന്ത്രിക്കെതിരെ അപകീര്ത്തി പരാമര്ശംയൂട്യുബര് അറസ്റ്റില് തമിഴ്നാട് മുഖ്യമന്ത്രി സ്റ്റാലിനെതിരെ പ്രകോപനപരമായ പരാമര്ശം നടത്തിയതിന് തമിഴ് യൂട്യൂബര് സത്തായി ദുരൈമുരുകനെ അറസ്റ്റ് ചെയ്തു.കന്യാകുമാരി ജില്ലയില് ഞായറാഴ്ച നടന്ന പ്രതിഷേധത്തിനിടെ തമിഴ്നാട് മുഖ്യമന്ത്രി എംകെ സ്റ്റാലിനും ഡിഎംകെ കാബിനറ്റ് മന്ത്രിമാര്ക്കുമെതിരെ പ്രകോപനപരമായ പരാമര്ശങ്ങള് നടത്തിയതാണ് ദുരൈമുരുകനെ അറസ്റ്റ് ചെയ്തത്. വിഴിഞ്ഞം തുറമുഖ പദ്ധതിക്കു വേണ്ടി തമിഴ്നാട്ടില് ഖനനം ചെയ്യുന്ന കല്ലുകളാണ് ഉപയോഗിക്കുന്നത്. കേരളത്തിലെ പദ്ധതിക്കു വേണ്ടി തമിഴ്നാട്ടില് ഖനനം നടത്തുന്നത് എന്തിനാണെന്നാണ് പ്രതിഷേധക്കാര് ചോദിക്കുന്നത്. പദ്ധതിക്കായി കേരള സര്ക്കാര് ഖനനം അനുവദിച്ചില്ലെന്നും എന്നാല് ഇവിടത്തെ മുഖ്യമന്ത്രി അതിനെല്ലാം സമ്മതിച്ചെന്നുമാണ് ദുരെമുരുകന് പറയുന്നത്. ഒന്നിലധികം പരാതികളുടെ അടിസ്ഥാനത്തില്, 143 നിയമവിരുദ്ധമായ ഒത്തുചേരലിനുള്ള ശിക്ഷ, 153 കലാപത്തിനുള്ള പ്രകോപനം, 153 എ പൊരുത്തക്കേട് പ്രോത്സാഹിപ്പിക്കല്, 506 1 ക്രിമിനല് ഭീഷണി എന്നിവയുള്പ്പെടെ ഐപിസിയിലെ നിരവധി വകുപ്പുകള് പ്രകാരം ദുരൈമുരുകനെതിരെ കേസെടുത്തു. തുക്ലെയിലെ പത്മനാഭപുരം കോടതിയില് ഹാജരാക്കിയ അദ്ദേഹത്തെ ഒക്ടോബര് 25 വരെ ജുഡീഷ്യല് കസ്റ്റഡിയില് റിമാന്ഡ് ചെയ്തു.ചലച്ചിത്രകാരനും രാഷ്ട്രീയക്കാരനുമായ സീമാന്റെ നാം തമിഴര് കാച്ചി എന്ടികെ യുടെ ഭാഗമായ ദുരൈമുരുകന്, തന്റെ വിവാദ യൂട്യൂബ് ചാനലായ സത്തായി വഴി രാഷ്ട്രീയ നേതാക്കള്ക്കെതിരെ വിമര്ശനാത്മകമായ പരാമര്ശങ്ങള് നടത്തിയതിന് കുപ്രസിദ്ധനാണ്. മുമ്ബും അറസ്റ്റ് ചെയ്യപ്പെട്ടിട്ടുണ്ട്. അദ്ദേഹത്തിന്റെ ചാനലിന് 6.63 ലക്ഷം സബ്സ്ക്രൈബേഴ്സുണ്ട്.